Princepiskoplando Osnabrück

La Princepiskoplando Osnabrück inter la jaroj 1225 kaj 1802 estis episkope regata aŭtonoma teritorio ene de la Sankta Romia Imperio. Ĝi apartenis al la Malsuprarejna-Vestfalia cirklo. Rezidejoj unuavice estis la kasteloj de Osnabrück, de Bad Iburg kaj de Fürstenau.

Ekde la Vestfalia Paco en 1648, ĝi estis alterne regata de luterana kaj katolika princepiskopo - jen unika situacio en la tuta imperio.

Kadre de la napoleonaj militoj en junio 1802 decidiĝis doni la teritorion al la lando Hanovro, regata de Georgo la 3-a de Britio. La lasta princepiskopo de Osnabrück, filo de Georgo la 3-a, en oktobro 1802 demisiis, kaj ses tagojn poste Georgo la 3-a oficiale transprenis la regadon. Komisiono de la Sankta Romia Imperio en septembro 1803 konfirmis la transdonon.

eta|maldekstra|300ra|<center>kastelo Osnabrück
eta|maldekstra|300ra|<center>kastelo Fürstenau

Kategorio:Osnabrück
Kategorio:Historio de Malsupra Saksio
Kategorio:Historio de Germanio
Kategorio:Eksaj landoj de Eŭropo
Kategorio:Historiaj germanaj teritorioj
Kategorio:Teritorioj de la Sankta Romia Imperio
Kategorio:Princepiskoplandoj
Kategorio:Malsuprarejna-Vestfalia imperia cirklo